**Zapisnik 12. seje NSS VKO**

30. 3. 2023 ob 13. uri na povezavi

<https://zoom.us/j/99576455812?pwd=TDlPOUcyajhzOTRxSlYrUkNTY1BLZz09>

**Prisotni:** Ema Perme(MVI), Petra Šegula (MGTŠ), Romana Blažun (MDDSZ), Tanja Vilič Klenovšek (ACS), Barbara Kunčič Krapež (CPI), Aleksandra Trček (JŠRIP), Brigita Rupar in Tatjana Ažman (ZRSŠ), Tamara Boh (UL), Julija Pirnat in Staša Bučar (ZRSZ).

**Odsotni:** Gorazd Jenko (MKRR), Miha Lovšin(MVI), Maruša Goršak (DKOS), Alicia Leonor Sauli-Miklavčič (VSŠ).

Dnevni red:

1. Pregled in potrditev zapisnika 11. seje NSS VKO

2. Pregled osnutka poročila o delu NSS v 2022

3. Poročanje o dogodku Svetovanje na enem mestu

4. Načrt dela NSS VKO za leto 2023

5. Razno

**Ad1) Potrditev zapisnika**

Sklep 11/1, 14. 12. 2022: realiziran, predlog je vključen v letno poročilo NSS VKO za 2022.

Sklep 11/2, 14. 12. 2022: sklep bo realiziran do 3. 4. 2023

Sklep 11/3, 14. 12. 2022: Tanja Vilič Klenovšek poroča o delu v delovni skupini za pripravo*Nacionalnega programa vzgoje in izobraževanja za obdobje 2023-2033* (v nadaljevanju delovna skupina), katere članica je. Delo poteka znotraj krovne skupine, kjer deluje več podskupinah, ki naslavljajo naslednja vsebinska področija:

* strokovni in karierni razvoj zaposlenih v vzgoji in izobraževanju;
* poučevanje, učenje, spremljanje napredka ter preverjanje in ocenjevanje znanja;
* zagotavljanje varnega in spodbudnega okolja za optimalni razvoj posameznika;
* družbeni razvoj ter vloga vzgoje in izobraževanja;
* vzgojno-izobraževalni sistem
* sistem ugotavljanja in zagotavljanja kakovosti.

Tanja Vilič Klenovšek poroča, da v podskupini, kjer deluje razpravljajo o prehodih med stopnjami izobraževanja in sistemskih vprašanjih, vendar dejavnosti VKO nihče ne omenja. Predlaga, da NSS VKO kot skupina naslovi svoje predloge za predstavitev VKO na delovni skupini, ki pripravlja Nacionalni program.

**Sklep 12/1, 30. 3. 2023: NSS VKO pripravi pobudo delovni skupini, da se opravi razprava o VKO v krovni skupini in VKO umesti kot medpredmetno vsebino v vzgojo in izobraževanje po vsej izobraževalni vertikali.**

Pobuda naj bo kratka, 1 – 1,5 strani, vsebuje naj:

* definicijo in mednarodne utemeljitve, zakaj je VKO potrebna;
* VKO kot vseživljenjska dejavnost, ki podpira in osmisli učenje, delo in zaposlitev;
* pomen prehodov med stopnjami izobraževanja, med izobraževanjem in delom ali delom in izobraževanjem;
* predloge kako doseči, da VKO ne izpade iz izvedbenega kurikuluma;
* kako in zakaj naj se vzgojno-izobraževalni proces povezuje z delodajalci in trgom dela.

**Ad2)** **Pregled osnutka poročila o delu NSS v 2022**

Člani skupine pregledajo letno poročilo in sproti popravljajo osnovno besedilo. Poročilo je potrebno oddati čim prej, potrditi in poslati vsem naslovnikom. Ponovno je potrebno preverite vse naslove ministrstev in naslovnikov na ministrstvih in drugih javnih organizacijah ter ustrezno popraviti naslovnike. Zato bodo člani:

* najkasneje do **4. 4.** 2023 posredujejo svoje **dopolnitve** ali popravke **poročila**, vključno s spremembami prejemnikov.
* med **5. in 10. 4**. se izpelje **dopisna seja**, poročilo pa potrdi
* končno poročilo se **razpošlje do 18. 4**. 2023.

**Sklep 12/2, 30. 3. 2023: vsi člani pregledajo prejemnike poročila in jih ustrezno popravijo. Njihove e-naslove sporočijo po e-pošti, s katero bodo potrdili zapisnik. Člani naj predlagajo še dodatne prejemnike poročila, za katere presodijo, da je smiselno, da ga prejmejo.**

**Ad3) Poročanje o dogodku Svetovanje na enem mestu**

Tanja Vilič Klenovšek je pripravila poročilo Svetovanja na enem mestu, vendar se poročanje prestavi na sestanek v maju, ko bodo prisotni vsi člani NSSS VKO.

**Ad4)** **Načrt dela NSS VKO za leto 2023**

Načrt dela NSS VKO za leto 2023 bodo člani potrjevali na naslednji seji.

**Sklep 12/5, 30. 3. 2023: po dogovoru bo naslednja seja potekala na daljavo v aprilu, v maju pa jo načrtujemo v živo s slavnostno točko.**

**Ad5) Razno**

Ema Perme je člane obvestila, da je iz skupine izstopila Alicia Leonor Sauli – Miklavčič.

Zapisala: Staša Bučar